laion/Wikipedia-Exotic huggingface dataset:
სანდრო ეული

სანდრო ეული (ნამდვილი სახელი და გვარი — ალექსანდრე ქიშვარდის ძე ქურიძე; დ. 23 ოქტომბერი [ძვ. სტ. 11 ოქტომბერი ], 1890, ზომლეთი, ახლანდ. ჩოხატაურის მუნიციპალიტეტი, — გ. 25 მარტი, 1965, თბილისი) — ქართველი პოეტი, საზოგადო მოღვაწე. მშობლიურ სოფელში დაწყებითი განათლების მიღების შემდეგ, შევიდა ოზურგეთის სასოფლო-სამეურნეო სკოლაში, მაგრამ მოსწავლეთა გამოსვლებში მონაწილეობისათვის გარიცხეს და მხოლოდ 1907 წელს დაამთავრა ლანჩხუთის სამოქალაქო სასწავლებელი. შრომითი საქმიანობა დაიწყო ფოთში, ნავსადგურის მუშად; აქვე ჩაება რევოლუციურ გამოსვლებში. შემდეგ გადავიდა ბაქოში, სადაც 1914 წელს დააპატიმრეს. 1917 წლის თებერვლის რევოლუციის შემდეგ დაბრუნდა საქართველოში და შეუერდა ბოლშევიკებს. 1920 წელს მუშაობდა არალეგალურ გაზეთ „კომუნისტში“, შემდეგ იყო მისი რედაქტორი. 1920 წელს დაპატიმრებული იყო საქართველოს დემოკრატიული რესპუბლიკის მთავრობის მიერ. ქუთაისის ციხეში დაწერა ლექსი „წითელ საქართველოს“. 1921 წლის თებერვალში მონაწილეობდა საქართველოს ოკუპაციაში. საბჭოთა პერიოდში იყო საქართველოს სსრ მწერალთა კავშირის გამგეობის მდივანი (1934–1939), ჟურნალ „ნიანგის“ რედაქტორი (1925, 1928–1930, 1936–1944), საქართველოს საჯარო ბიბლიოთეკის დირექტორი (1933–1936, 1944–1962). სანდრო ეულის პირველი ლექსები გამოქვეყნდა 1909 წელს, ბაქოში ყოფნისას აქტიურად მონაწილეობდა ქართული ჟურნალის წყაროს გამოცემაში. საქართველოში საბჭოთა ხელისუფლების დამყარების შემდეგ იგი სათავეში ჩაუდგა „პროლეტარულ მწერალთა“ ასოციაციას. მისი პოეზია განმსჭვალულია რევოლუციური სულისკვეთებით, მაგრამ მწერლის შემოქმედებაში გვხვდება ლირიკული ლექსებიც. აღსანიშნავია მისი პოემები: „არწივების ბუდე“, „ჭალადიდი“; დრამატული პოემა „ახალი ბალეტი“; პიესა „უძლეველი ძალა“; მოთხრობები: „ამირან ვაშალომიძე“, „სიცოცხლის დაბრუნება“ და სხვ., რომლებიც გაერთიანდა კრებულებში: „რჩეული ლექსები და პოემები“ (1930), „პოემები“ (1933), „რჩეული“ (1941), „პატარა მოთხრობები“(1942). დაკრძალულია მწერალთა და საზოგადო მოღვაწეთა დიდუბის პანთეონში. თხზულებანი ორ ტომად, თბ., 1963–1964. აკერმანი ნ., ბაქრაძე თ., ლაიშვილი ნ., სანდრო ეული–ქურიძე. 1890–1960 (მოკლე ბიბლიოგრაფიული საძიებელი), თბ., 1960. ბაბუნაშვილი ზ., ნოზაძე თ., „მამულიშვილთა სავანე“, თბ., 1994. — გვ. 140. მირიანაშვილი ა., ენციკლოპედია „საქართველო“, ტ. 3, თბ., 2014. — გვ. ?.
შრი-ლანკის ჰიმნი

დედა შრი-ლანკა (სინჰალ. ශ්‍රී ලංකා ජාතික ගීය შრი-ლანკა მათა; ტამილ. சிறீ லங்கா தாயே შრი-ლანკა ტაიე) — შრი-ლანკის სახელმწიფო ჰიმნი. 1938 წელს ბენგალელმა პოეტმა რაბინდრანათ თაგორმა თავისი მოწაფისთვის ანანდა სამარაკონისთვის ბენგალურ ენაზე დაწერა დაწერა ტექსტი და მუსიკა ნამა ნამა შრი-ლანკა მათა. ანანდა ცეილონზე 1940 წელს დაბრუნდა, სადაც მან ტექსტი სინჰალურზე თარგმნა – აპა შრი-ლანკა.. თარგმნის შემდეგ მუსაეუს კოლეჯის გუნდის მიერ შეასრულებულმა ვერსიამ მოიპოვა დიდი პოპულარობა. შრი-ლანკის დღევანდელი ჰიმნის ვერსია სამარაკონმა როგორც საბავშვო სიმღერა 1939 წელს შეასრულა. სიმღერის პირველადი ჩაწერა მიმდინარეობდა 1940 წელს და 1951 წელს დამოუკიდებლობის გამოცხადების შემდეგ სახელმწიფო ჰიმნად გამოცხადდა. ვიკისაწყობში არის გვერდი თემაზე: შრი-ლანკის ჰიმნი National Anthems: Sri Lanka National Anthems: Sri Lanka National Country Symbols Of All Countries: Sri Lanaka ↑ 1.0 1.1 Habib, Haroon (17 May 2011). „Celebrating Rabindranath Tagore's legacy“. The Hindu. ↑ „Man of the series: Nobel laureate Tagore“. The Times of India. Times News Network. 3 April 2011. ↑ 3.0 3.1 42 Ariyaratne Prof Sunil: Ananda Samarakoon Adyananaya
მოგვთა თაყვანისცემა (ტრიპტიქი)

მოგვთა თაყვანისცემა — ჰიერონიმუს ბოსხის მიერ დაახლოებით 1490-1498 წლებში დახატული ტრიპტიქი. დარაბები მარცხენა პანელი ცენტრალური პანელი: მოგვთა თაყვანისცემა მარჯვენა პანელი სურათი შესრულებულია ზეთის საღებავებით ხის პანელზე. ცენტრალური ნაწილის ზომებია 72x138 სმ, ხოლო გვერდითა ნაწილების - 34x138 სმ. სურათის ორიგინალი ესპანეთში პრადოს მუზეუმში არის დაცული. კიდევ ერთი ვერსია ფილადელფიის ხელოვნების მუზეუმშია გამოფენილი. გვერდი მუზეუმის ოფიციალურ საიტზე დაარქივებული 2014-09-11 საიტზე Wayback Machine. (ინგლისური)
ქორიონი

ქორიონი (ლათ. chorion — გარსი, მომყოლი) — ფრინველების, ქვეწარმავლების, ძუძუმწოვრების, მათ შორის ადამიანის განვითარების ადრეულ სტადიაზე წარმოშობოლი გარეთა ჩანასახოვანი გარსი. ქორიონის საშუალებით ჩანასახი გარემოდან იღებს ჟანგბადს, ძუძუმწოვრები კი საკვებ ნივთიერებებსაც. ამასთან ერთად ქორიონით ხდება ნივთიერებათა ცვლის პროდუქტების და ნახშირორჟანგის გაცემა. ადამიანისა და ძუძუმწოვრების ქორიონი დაფარულია ხაოებით, რომლებშიც ჩაიზრდება ჩანასახის სისხლძარღვები. ქორიონის ხაოები ჩაინერგება საშვილოსნოს კედელში და ქმნის პლაცენტას. ქორიონს ასევე უწოდებენ უხერხემლოთა და ზოგი უმდაბლესი ხერხემლიანის კვერცხების მეორეულ გარსს. ქართული საბჭოთა ენციკლოპედია, ტ. 10, თბ., 1986. — გვ. 549.
ქორდა (ბიოლოგია)

ქორდა (ბიოლოგია) — ზურგის სიმი, ქორდიანებისა და ადამიანის ჩონჩხის ელასტიკური უსეგმენტო წარმონაქმნი. წარმოადგენს სხეულის გასწვრივ ღერძს. ქორდა ცხოველებს ძირითადად ჩანასახოვანი განვითარების პერიოდში აქვთ. გარსიანებს (აპენდიკულარები), უქალოებს (ლანცეტა), ზოგიერთ ხერხემლიანსა და თევზს ქორდა სრული სახით აქვთ შენარჩუნებული. დანარჩენი ხერხემლიანების ქორდა მალებით იცვლება, საბოლოოდ კი ქრება და მის ადგილას ხერხემალი რჩება. ფრინველებს ქორდის ნაშთები არ გააჩნიათ. თავდაპირველად ჩანასახში ქორდა პირველადი ნაწლავის საფრიდან ვითარდება ცილინდრული-ღერძისებრი ზონრის სახით, რომელიც შემდგომ თავისებური გარსით იფარება. ქორდა საყრდენ ფუნქციას ასრულებს. ქართული საბჭოთა ენციკლოპედია, ტ. 10, თბ., 1986. — გვ. 548.
იუჰან პარტსი

იუჰან პარტსი (ესტ. Juhan Parts; დ. 27 აგვისტო, 1966, ტალინი, ესტონეთის სსრ) — ესტონელი პოლიტიკოსი. ესტონეთის პრემიერ-მინისტრი 2003-2005 წლებში. ეკონომიკისა და კომუნიკაციის მინისტრი 2007-2014 წლებში. დაამთავრა ტალინის პირველი საშუალო სკოლა, შემდეგ ტარტუს უნივერსიტეტში სწავლობდა სამართალს. შემდეგ მუშაობდა იუსტიციის სამინისტროში. 2003 წლის რიიგიკოგუს არჩევნებში მისმა პარტიამ მოიპოვა ხმების უმრავლესობა და ჩამოაყალიბა მთავრობა, თვით პარტსი გახდა პრემიერ-მინისტრი. თანამდებობიდან გადადგა 2005 წლის მარტში, მას შემდეგ, რაც მისი კაბინეტის იუსტიციის მინისტრს პარლამენტმა უნდობლობა გამოუცხადა. 13 აპრილს პრემიერ-მინისტრი გახდა ანდრუს ანსიპი. 2007-2014 წლებში იყო ეკონომიკისა და კომუნიკაციის მინისტრი. ვიკისაწყობში არის გვერდი თემაზე: იუჰან პარტსი Union of Pro Patria and Res Publica Estonian Ministry of Economic Affairs and Communications
ძველი ესტონეთი

ძველი ესტონეთი — მოიცავს ესტონეთის ისტორიის პერიოდს მის ტერიტორიაზე დამწერლობის გავრცელებამდე. უკანასკნელ გამყინვარებამდე, დაახლ. ძვ. წ. 10 ათ. წლამდე ესტონეთის ტერიტორია ჯერ კიდევ არ იყო დასახლებული. ადამიანის დასახლება ესტონეთის ტერიტორიაზე ხდება კუნდის კულტურის პერიოდში (სახელი ეწოდა ქ. კუნდას გამო). ყველაზე უძველესი დასახლებაა პულის დასახლება, რომელიც მდებარეობს ესტონეთის სამხრეთ-დასავლეთ ნაწილში მდინარე პიარნუს ნაპირზე, ქალაქ სინდის მახლობლად. აღნიშნული დასახლება თარიღდება ძვ. წ. 9600-9500 წლებით. ნეოლითის დასაწყისში ჩნდება კერამიკის ჭურჭელი, რომელიც ეკუთვნის ნარვის კულტურას და თარიღდება ძვ. წ. V ათასწლეულით. ყველაზე უძველესი ნიმუშები თარიღდება ძვ. წ. 4 900 წლით. გვიანი ნეოლითში, დაახლ. ძვ. წ. 2 200 წ. ვრცელდება საბრძოლო ცულების კულტურა, რომელიც ხასიათდება ზოლებიანი კერამიკით და კარგად გაპრიალებული ნავისებური ფორმის ცულებით. ბრინჯაოს ხანა ესტონთის ტერიტორიაზე ვრცელდება ძვ. წ. 1 800 წელს. ამ პერიოდში ყალიბდება საზღვრები ფინურ-უგრულსა და ბალტიისპირა ხალხებს შორის. იწყება პირველი გამაგრებული დასახლებების ასვასა და რიდალას მშენებლობა კუნძულ საარემააზე. რომაელებამდელი რკინის პერიოდი იწყება ძვ. წ. 500 წლისათვის და გრძლდება ძვ. წ. I საუკუნემდე, ხოლო რომაული რკინის პერიოდი 50-450 წლებს მოიცავს. სახელწოდება „ესტონეთი“ პირველად იხსენიება VI საუკუნეში რომაელი ისტორიკოსისა და პოლიტიკური მოღვაწის მაგნუს ავრელიუს კასიოდორიუსის „წერილებში“. სკანდინავიის ქვეყნების გაქრისტიანება იწყება ჩრდილოეთის ჯვაროსნული ლაშქრობების პერიოდში (1198-1411 წწ.). ესტონეთის გაქრისტიანების შემდეგ ქვეყანა ადმინისტრაციულად დაიყო 8 მააკონდად და 45 კიჰელკონდად. History of Estonia 2nd Edition. Tõnu Tannberg, Ain Mäesalu, Tõnis Lukas, Mati Laur and Ago Pajur, ISBN 9985-2-0606-1, A/S BIT, Tallinn, 2002; ↑ Early Holocene coastal settlements and palaeoenvironment on the shore ofthe Baltic Sea at Parnu, southwestern Estonia. gi.ee. ციტირების თარიღი: 2013-9-29. ↑ STONE AGE SETTLEMENT AND ECONOMIC PROCESSES IN THE ESTONIAN COASTAL AREA AND ISLANDS. დაარქივებულია ორიგინალიდან — 2012-03-20. ციტირების თარიღი: 2015-04-14. ↑ The Letters of Cassiodorus Translated by Thomas Hodgkin
იულემისტე

იულემისტე (ესტ. Ülemiste järv) — ტბა ტალინის შემოგარენში. XIV საუკუნიდან წარმოადგენს ქალაქის სასმელი წყლის მთავარ წყაროს. 2005 წლის მონაცემებით წყლის საშუალო მოხმარება 60 829 მ³-ს შეადგენდა. ტბის სიახლოვეს მდებარეობს ტალინის აეროპორტი და სავაჭრო ცენტრი Ülemiste. ინფორმაცია იულემისტეს ტბის შესახებ
ვენერა (მრავალმნიშვნელოვანი)

ვენერა შეიძლება აღნიშნავდეს: ვენერა — მზის სისტემის მეორე პლანეტა ვენერა — ძვ. რომაულ მითოლოგიაში გაზაფხულის, ბაღებისა და ყვავილობის ქალღმერთი „ვენერა“ — პლანეტა ვენერასაკენ გაშვებული საბჭოთა ავტომატური საპლანეტათშორისო სადგურების სახელწოდება „ვენერას დაბადება“ — სანდრო ბოტიჩელის ნახატი, 1482-1486 წლები. „Venus“ — პოპ-მომღერალ ლედი გაგას 2013 წლის სიმღერა ალბომიდან "Artpop".
საადიარვი

საადიარვი (ესტ. Saadjärv) — ტბა ესტონეთში, იიგევამაისა და ტარტუმაის მაზრების საზღვარზე. მდებარეობს ქალაქ ტარტუდან 15 კმ-ით ჩრდილოეთით, დასახლება ტაბივერესთან. ესტონეთის ტბების სია საადიარვის ტბა
ვაგულა

ვაგულა (ესტ. Vagula järv) — ტბა ესტონეთში. მდებარეობს ვირუმაის მაზრაში, ქალაქ ვირუდან 2 კმ-ით დასავლეთით. Aare Mäemets. ესტონეთის სსრ järved ja nende kaitse. ტალინი, 1977
ლივონიის ქრონიკა

ლივონიის ქრონიკა ან ჰაინრიხ ლატვიელის ქრონიკა (ლათ. Heinrici Cronicon Lyvoniae) — ჰაინრიხ ლატვიელის ნაშრომი, რომელიც აღწერს ლატვიისა და მიმდებარე ქვეყნების ისტორიას 1180-1227 წლების პერიოდში. შედგება ოთხი ნაწილისაგან. ლივონიის ქრონიკა ბეჭვდითი სახით პირველად გამოსცეს 1740 წელს, ხოლო მეორედ 1865 წელს. აღნიშნული ნაშრომი ერთ-ერთი უძველესი წერილობითი დოკუმენტია, რომელიც მნიშვნელოვან ცნობებს გვაწვდის ბალტიისპირეთის ქვეყნების გაქრისტიანების შესახებ. «Хроника Ливонии». დაარქივებული 2020-02-21 საიტზე Wayback Machine. Heinrichs Livländische Chronik/ Monumenta Germaniae Historica[მკვდარი ბმული] The "Chronicle of Henry of Livonia' დაარქივებული 2004-06-17 საიტზე Wayback Machine. , translated and edited by James A. Brundage, Columbia University, 1961; revised 2003; 288 pages ISBN 0231128886" Ruth Williamson, "Primary Source Analysis of the Chronicle of Henry of Livonia დაარქივებული 2008-11-01 საიტზე Wayback Machine. Indriķa hronika Bibliography of Henry of Latvia
ლუციუს ტარკვინიუს კოლატინუსი

ლუციუს ტარკვინიუს კოლატინუსი — (ლათ. Lucius Tarquinius Collatinus). რომის პირველი კონსული. იგი ლუციუს ტარკვინიუს სუპერბუსის, რომის უკანასკნელი მეფის ნათესავი იყო. რომაელები ამ დროს რუტულების ქალაქ არდეუმთან ომობდენ. სამხედრო ბანაკში სექსტ ტარკვინიუსი არისტოკრატ ახალგაზრდებთან ერთად ქეიფობდა. მათ შორის ტარკვინიუსის ნათესავი ტარკვინიუს კოლატინუსიც იყო. საუბარი შეეხო ცოლებსაც, კოლატინუსი ყველას არწმუნებდა რომ მისი ცოლი ლუკრეცია ყველაზე ღირსეული ქალი იყო. ყველამ ჩათვალა რომ რომში ჩასვლით და იმის ნახვით თუ როგორ შეეგებებოდნენ ცოლები უეცრად დაბრუნებულ ქმრებს, ყველაზე კარგად ასახავდა მათ მორალურ თვისებებს. რომში გვიან ღამით ჩავიდნენ და კოლატინუსის სახლს მიადგნენ, მეფის რძლებისგან განსხვავებით ლუკრეცია სახლში იყო და შალს რთავდა. ამრიგად ცოლების "შეჯიბრში" ლუკრეციამ გაიმარჯვა. სექსტუს ტარკვინიუსს ნათესავის მეუღლე ძალიან მოეწონა. რამდენიმე დღის მერე სექსტუსი მარტო მივიდა ლუკრეციას სახლში. იქ მას კარგად გაუმასპინძლდნენ და სტუმრების ოთახში შესთავაზეს დაძინება. როდესაც სახლში ყველამ დაიძინა, სექსტუსი ლუკრეციას საძინებელში შეიპარა და დაემუქრა, რომ თუ იგი არ დანებდებოდა, იგი მას მაინც გააუპატიურებდა, მოკლავდა და მკვდარ მონას მიუწვენდა. ამ მუქარამ გაჭრა და ლუკრეცია დანებდა. როდესაც სექსტუსი წავიდა, ლუკრეციამ შიკრიკები გაუგზავნა ქმარს და მამას, ამცნო რომ ცუდი ამბავი მოხდა და რომ იცინი ერთგულ მეგობრებთან ერთად მოსულიყვნენ. კოლატინუსსთან ერთად ლუციუს ბრუტუსიც ჩამოვიდა. ლუკრეციამ უამბო ქმარს და მამას თუ რაც შეემთხვა, დააფიცა ისინი რომ შურს იძიებდნენ და თავი მოიკლა. ბრუტუსმა მკვდარ ლუკრეციასთან დაიფიცა რომ შურს იძიებდა არა მარტო სექსტზე არამედ ლუციუსზეც. ამ ამაზრზენი ამბის შეტყობამ მოსახლეობა აღაშფოთა, ბრუტუსმა კი შეკრებილ ახალგაზრდობას შეიარაღებისკენ და აჯანყებისკენ მოუწოდა. ფორუმზე მისულთ ხალხი იქ უკვე შეკრებილი დახვდათ. ბრუტუსმა მიმართა მათ და სექსტუსის უღის საქციელთან ერთად დაგმო ლუციუსის სიამაყე და უსამართლობაც. მან მოუწოდა რომაელ ხალხს დაემხოთ მეფის მმართველობა რომში და სამეფო ოჯახი გაეძევებინათ. ლუციუს ტარკვინუსი ამ ამბის შეტყობისთანავე დაიძრა თავისი ჯარითურთ რომისკენ, მაგრამ რომაელებმა კარიბჭე არ გაუღეს. ჯარის იმედი მას აღარ ჰქონდა და ამიტომ ოჯახთან ერთად ერუტრიაში გაიქცა. რომაელთა მეფის ტირანიისგან განთავისუფლების შემდეგ ბრუტუსმაც და სენატმაც ჩათვალეს, რომ ერთმმართველობა აღარ უნდა არსებულიყო, და ამიტომ თითო წლის ვადით ორი კონსულის არჩევა დააწესეს. პირველ არჩევნებში ბრუტუსმა რა თქმა უნდა გაიმარჯვა, მასთან ერთად კონსული ტარკვინიუს კოლატინუსიც გახდა. მიუხედავად იმისა, რომ კოლატინუსის მეფისადმი სიძულვილი ეჭვს არ ჰბადებდა, ხალხს მაინც ეშინოდა რომ იგი ძალაუფლების ხელში ჩაგდებას განიზრახავდა. ბრუტუსმა სენატის სხდომაზე მიმართა კოლატინუს და ურჩია, რომ უარი ეთქვა კონსულობაზე და დაეტოვებინა რომი. ამ უკანასკნელს ეს არ სურდა, მაგრამ ყველა ახლობელმა დაჟინებით ურჩია წასულიყო და ქონებაც წაეღო და ბოლოს იგი დათანხმდა. ტიტუს ლივიუსი, რომის ისტორია ქალაქის დაარსებიდან წიგნი 1-2.
ვისენტე რისკო

ვისენტე მარტინეს რისკო აგუერო (დ. 1 ოქტომბერი, 1884 — გ. 30 აპრილი, 1963) — XX საუკუნის გალისიელი ინტელექტუალი. გალისიური ლიტერატურის და ნაციონალიზმის ერთ-ერთი დიდი წარმომადგენელი. ვისენტე დაიბადა შეძლებულ და კულტურულ ოჯახში. ბავშვობიდან ჯანმრთელობის პრობლემები ჰქონდა. 1899 წელს დაამთავრა სკოლა. სწავლობდა სამართალს სანტიაგოს უნივერსიტეტში. კავშირი ჰქონდა იმ დროის ინტელექტუალებთან. კითხულობდა ინგლისურ და ფრანგულ ლიტერატურას, რომელმაც მას ოკულტუზიმის და ორიენტალიზმის სამყარო დაანახა. ასევე სწავლობდა ბუდისტურ მიმდინარეობას, რამაც იგი თეოსოფისტური მიმდინარეობის ავტორად აქცია. 1912 წელს გაიცნო და დაუახლოვდა ალფონსო დანიელ როდრიგეს კასტელაოს. 1913 წელს გადავიდა მადრიდში პედაგოგიის სასწავლად. 1917 წელს დააარსა ნაციონალისტური გაზეთი „Nos“. ასევე მხარს უჭერდა მიგელ პრიმო დე რივერას დიქტატურას პირველ წლებში, რადგან ფიქრობდა რომ გალისიისათვის შესაძლოა მეტად უფრო სასარგებლო ყოფილიყო მსგავსი ვითარება. შემდგომ ის ასევე მხარს უჭერდა ფრანსისკო ფრანკოს, რის გამოც ბევრმა მისმა გალისიელმა მეგობარმა იგი მოღალატედ შერაცხა. გარდაიცვალა 1963 წელს. Casares, Carlos. Vicente Risco. ISBN 978-84-7154-386-8. ვიკისაწყობში არის გვერდი თემაზე: ვისენტე რისკო ↑ 1.0 1.1 1.2 1.3 https://www.fundacionvicenterisco.com/gfx/Descargas/Exposicions/VicenteRisco_ach.pdf — 1995. <a href="https://wikidata.org/wiki/Track:Q61060685"></a> ↑ https://academia.gal/letras-galegas/1981/vicente-risco
საიონარა (ფილმი)

საიონარა (ინგლ. Sayonara) — 1957 წლის ამერიკული ფილმი, რომელიც გადაღებულია ამავე სახელწოდების რომანის მიხედვით. ყურადღება!  ქვემოთ მოყვანილია სიუჟეტის და/ან დასასრულის დეტალები. მაიორი ლოიდ გრუვერი, რომელიც კორეის ომის მონაწილე ასია, გადაჰყავთ იაპონიაში. გრუვერი მკაცრი მხარდამჭერია ამერიკული სამხედრო ძალების პოლიტიკისა, რომელიც ჯარისკაცებს იაპონელ ქალებთან ურთიერთობას უკრძალავს. მაგრამ მას შემდეგ, რაც გრუვერი მსახიობ ჰანუ-ოგის გაიცნობს, გადახედავს საკუთარ შეხედულებებს. გრუვერი კონფლიქტში აღმოჩნდება სამხედრო ბაზის დისციპლინასთან და იაპონურ კულტურულ ტაბუებთან. მარლონ ბრანდო - მაიორი ლოიდ გრუვერი პატრისია ოუენსი - ეილინ ვებსტერი მართა სკოტი - მისის ვებსტერი ჯეიმზ გარნერი - კაპიტანი მაიკ ბეილი რიკარდო მონტალბანი - ნაკამურა რედ ბატონსი - ჯო კელი მიიოში უმეკი - კაცუმი კელი მიიკო ტაკა - ჰანა-იოგი ოსკარი საუკეთესო მსახიობი კაცი მეორეხარისხოვან როლში: რედ ბატონსი საუკეთესო მსახიობი ქალი მეორეხარისხოვან როლში: მიიოში უმეკი საუკეთესო მხატვრული გაფორმება: ტედ ჰეოურთი, რობერტ პრისლი ოქროს გლობუსი საუკეთესო მსახიობი კაცი მეორეხარისხოვან როლში: რედ ბატონსი „საიონარა“ — კინოფილმების ინტერნეტ-მონაცემთა ბაზა (ინგლისური) „საიონარა“ — Allmovie-ზე „საიონარა“ — TCM-ის მონაცემთა ბაზაში „საიონარა“ — Rotten Tomatoes
ბრიტანული ცეილონი

ბრიტანული ცეილონი ასევე ცეილონი (სინჰალა: බ්‍රිතාන්‍ය ලංකාව, ბრიტანია ლანკავა; ტამილი: பிரித்தானிய இலங்கை, ბირითანია ილანგაი) — ბრიტანეთის სამეფო კოლონია 1815–1948 წლებში. თავიდან კანდის სამეფო არ შედიოდა პროტექტორატის შემადგენლობაში, თუმცა 1817 წლიდან ბრიტანეთი აკონტროლებდა მთლიან ცეილონს, დღევანდელი შრი-ლანკის ტერიტორიას. Silva, K.M. de History of Sri Lanka (1982) pp 239–488 complete text online free დაარქივებული 2016-03-03 საიტზე Wayback Machine. Sivasundaram, Sujit. "Ethnicity, Indigeneity, and Migration in the Advent of British Rule to Sri Lanka," American Historical Review (2010) 115#2 pp 428–452. in JSTOR Sivasundaram, Sujit. "Tales of the Land: British Geography and Kandyan Resistance in Sri Lanka, c. 1803–1850," Modern Asian Studies (2007) 41#5 pp 925–965. in JSTOR Wenzlhuemer, Roland (2008). From Coffee to Tea Cultivation in Ceylon, 1880–1900: An Economic and Social History. Leiden: Brill.  Wenzlhuemer, Roland. "Indian Labour Immigration and British Labour Policy in Nineteenth‐Century Ceylon," Modern Asian Studies (2007) 41:575–602 Wickramasinghe, Nira (2006). Sri Lanka in the Modern Age: A History of Contested Indentities. University of Hawaii Press.
მართკუთხედი

მართკუთხედი — ოთხკუთხედი, რომლის ყველა კუთხე მართია. განმარტებიდან გამომდინარეობს, რომ მართკუთხედს აქვს ორი წყვილი ერთმანეთის პარალელური სიგრძით ტოლი გვერდი. ე. ი. ყველა მართკუთხედი არის პარალელოგრამი. მართკუთხედი რომლის გვერდები ტოლია არის კვადრატი. მართკუთხედის ფართობი ტოლია მისი ერთ-ერთი გვერდის სიგრძის ნამრავლის მის არამოპირდაპირე გვერდის სიგრძეზე.
ჩემი ბიძა

ჩემი ბიძა (ფრანგ. Mon Oncle) — 1958 წლის ფრანგული ფილმი. ფილმმა მიიღო ოსკარი საუკეთესო უცხოენოვანი ფილმისთვის და კანის კინოფესტივალის ჟიურის პრიზი. ყურადღება!  ქვემოთ მოყვანილია სიუჟეტის და/ან დასასრულის დეტალები. ბატონი იულო იმ სახლის მძევალი და მსხვერპლი ხდება, სადაც ყველაფერი ავტომატურ რეჟიმზეა მოწყობილი. სადაც არაფერი არ მუშაობს და თუ მუშაობს ისე არა, როგორც უნდა მუშაობდეს. ჟან-პიერ ზოლა - მისიე არპელი ადრიენ სერვანტიე - მადამ არპელი ლუსიენ ფრეჟისი - მისიე რიშარი ბეტი შნეიერი - ბეტი ჟან ფრანსუა მარსიალი - უოლტერი დომინიკ მარი - მეზობელი მიიოში უმეკი - კაცუმი კელი მიიკო ტაკა - ჰანა-იოგი „ჩემი ბიძა“ — კინოფილმების ინტერნეტ-მონაცემთა ბაზა (ინგლისური)
პარალელოგრამი

პარალელოგრამი — ოთხკუთხედი, რომლის მოპირდაპირე გვერდები პარალელურია. პარალელოგრამის თვისებებია: 1) პარალელოგრამის მოპიდაპირე გვერდები და კუთხეები ერთმანეთის ტოლია; 2) პარალელოგრამს დიაგონალი ორ ტოლ სამკუთხედად ჰყოფს; 3) პარალელოგრამში დიაგონალები გადაკვეთის წერტილით შუაზე იყოფიან; პარალელოგრამობის ნიშნებია: 1) თუ ოთხკუთხედში მოპირდაპირე გვერდები წყვილ–წყვილად ტოლია, მაშინ ეს ოთხკუთხედი პარალელოგრამია; 2) თუ ოთხკუთხედში ორი გვერდი ტოლია და პარალელურია, ეს ოთხკუთხედი პარალელოგრამია; 3) თუ ოთხკუთხედში დიაგონალები გადაკვეთის წერტილით შუაზე იყოფიან, ეს ოთხკუთხედი პარალელოგრამია; პარალელოგრამს, რომლის ყველა კუთხე მართია, ეწოდება მართკუთხედი. პარალელოგრამს, რომლის ოთხივე გვერდი ტოლია, ეწოდება რომბი. პარალელოგრამი, რომელიც ერთდროულად არის რომბიც და მართკუთხედიც, არის კვადრატი. კვადრატი შეიძლება ორნაირად განვმარტოთ: 1) კვადრატი არის ისეთი მართკუთხედი, რომლის ყველა გვერდი ტოლია; 2) კვარდრატი არის ისეთი რომბი, რომლის ყველა კუთხე მართია; ვიკისაწყობში არის გვერდი თემაზე: პარალელოგრამი Parallelogram and Rhombus - Animated course (Construction, Circumference, Area) Interactive Parallelogram --sides, angles and slope Area of Parallelogram Equilateral Triangles On Sides of a Parallelogram Definition and properties of a parallelogram Interactive applet showing parallelogram area calculation
იგორ ტუდორი

იგორ ტუდერი (ხორ. Igor Tudor დ. 16 აპრილი, 1978, სპლიტი) — ხორვატი ფეხბურთელი. 2001 წელს გახდა ხორვატიის წლის საუკეთესო ფეხბურთელი. მონაწილეობა მიიღო 1998 წლის მსოფლიო თასზე სადაც ხორვატიის ნაკრებმა დაიკავა მესამე ადგილი. იგორ ტუდორი — ფიფას ჩანაწერი[დაარქივებული]
ფრედრიკ იუნგბერგი

ფრედრიკ იუნგბერგი (შვედ. Fredrik Ljungberg დ. 16 აპრილი, 1977) — შვედი ფეხბურთელი. 2006-08 წლებში იყო ნაკრების კაპიტანი. მონაწილეობა მიიღო ევროპისა (2000, 2004, 2008) და მსოფლიოს (2002, 2006) ჩემპიონატებზე. შეგიძლიათ იხილოთ მედიაფაილები თემაზე „ფრედრიკ იუნგბერგი“ ვიკისაწყობში. Fredrik Ljungberg — სტატისტიკა საიტზე Soccerbase.com (ინგლისური) Fredrik Ljungberg — ფიფას ჩანაწერი[დაარქივებული] ფრედრიკ იუნგბერგი Twitter-ზე ფრედრიკ იუნგბერგი Instagram-ზე
განცალკევებული მაგიდები (ფილმი)

განცალკევებული მაგიდები (ინგლ. Separate Tables) — 1958 წლის ამერიკული დრამატული ფილმი, რომელიც გადაღებულია ამავე სახელწოდების პიესის მიხედვით. ყურადღება!  ქვემოთ მოყვანილია სიუჟეტის და/ან დასასრულის დეტალები. მოქმედება ვიტარდება ბურგარდ ოტელში. არასეზონურ დროს სასტუმროში მხოლოდ გრძელვადიანი სტუმრები ცხოვრობენ. სასტუმროს ყოფა მოსაწყენია, სანამ მშვენიერი ენ შენკლენდი არ გამოჩნდება. ეს სასტუმროში შეხვდება მის ყოფილ ქმარს, ალკოჰოლიკ ჯონ მალკოლმს, რომელიც სასტუმროს მეპატრონე პეტ კუპერზეა დანიშნული. ამასთან ერთად სნობი ქალბატონი რეილტონ ბელი აღმოაჩენს, რომ სასტუმროს ბინადარი მაიორი პოლოკი ისეთი არ არის, როგორადაც თავი მოაქვს. ეს სიახლე ტავზარს დასცემს ბელის ქალიშვილს, სიბილს, რომელსაც მაიორი მალულად უყვარს. დებორა კერი - სიბილ რეილტონ ბელი დევიდ ნივენი - დევიდ პოლოკი რიტა ჰეიუორთი - ენ შენკლენდი ვენდი ჰილერი - პეტ კუპერი ბერტ ლანკასტერი - ჯონ მალკოლმი გლედის კუპერი - მისის მაუდ რეილტონ ბელი ოსკარი საუკეთესო მსახიობი კაცი: დევიდ ნივენი საუკეთესო მსახიობი ქალი მეორეხარისხოვან როლში: ვენდი ჰილერი „განცალკევებული მაგიდები“ — კინოფილმების ინტერნეტ-მონაცემთა ბაზა (ინგლისური) „განცალკევებული მაგიდები“ — Allmovie-ზე „განცალკევებული მაგიდები“ — Rotten Tomatoes
კვადრატი

კვადრატი არის ამოზნექილი ოთხკუთხედი, რომლის ყველა გვერდი ტოლია და რომლის ყველა კუთხე მართია. კვადრატი, პლანიმეტრიაში, თვისებებით ყველაზე მდიდარი ფიგურაა. იგი ერთდროულად არის პარალელოგრამი, რომბი და მართკუთხედი, ამიტომ მას ყველა ამ ფიგურის თვისებები გააჩნია: კვადრატი, როგორც პარალელოგრამი: მოპირდაპირე გვერდები ტოლია (რადგან ყველა გვერდი ერთმანეთის ტოლია). ერთ გვერდთან მდებარე კუთხეთა ჯამი 1800-ის ტოლია. დიაგონალები გადაკვეთისას ორ ტოლ ნაწილად იყოფა. (სურათზე) მოპირდაპირე კუთხეები ტოლია კვადრატი, როგორც რომბი: ყველა გვერდი ტოლია დიაგონალები კუთხეების ბისექტრისებია დიაგონალები ერთმანეთის მართობულია კვადრატი, როგორც მართკუთხედი ოთხივე კუთხე მართია დიაგონალები ტოლია კვადრატის პერიმეტრი არის მისი გვერდების სიგრძეთა ჯამი. შესაბამისად იგი გამოითვლება ფორმულით: P = a + a + a + a {\displaystyle P\,=\,a\,+\,a\,+\,a\,+\,a} (a, a, a და a კვადრატის გვერდებია) რადგან კვადრატს ოთხივე გვერდი ტოლი აქვს, ეს ფორმულა ასეც შეიძლება ჩაიწეროს: P = 4 a {\displaystyle P\,=\,4a} მეორე ფორმულა უფრო მიღებულია. რადგან კვადრატი პარალელოგრამია, ამიტომ მისი ფართობის გამოსათვლელად გამოვიყენოთ პარალელოგრამის ფართობის გამოსათვლელი ფორმულა: S = h a {\displaystyle S\,=\,ha} (a არის გვერდი, რომელზეც დაშვებულია სიმაღლე) რადგან კვადრატის სიმაღლე მისი გვერდის ტოლია, ამიტომ შეგვიძლია ეს ფორმულა ასე შევცვალოთ: S = a b {\displaystyle S\,=\,ab} (a და b კვადრატის გვერდებია) ან S = a 2 {\displaystyle S\,=\,a^{2}}
ოსკარის 31-ე დაჯილდოება

ოსკარის 31-ე დაჯილდოების ცერემონია — საუკეთესო ფილმებისა და კინოხელოვანების რიგით 31-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ვიკისაწყობში არის გვერდი თემაზე: ოსკარის 31-ე დაჯილდოება
ოქროს გლობუსის მე-16 დაჯილდოება

ოქროს გლობუსის მე-16 დაჯილდოება გაიმართა 1959 წლის 5 მარტს. მასში 1958 წლის ფილმები მონაწილეობდნენ. ოფიციალური საიტი დაარქივებული 2015-08-01 საიტზე Wayback Machine.
კასიპასის რაიონი

კასიპასის რაიონი (ესპ. Distrito de Caspisapa) — რაიონი პერუში, სან-მარტინის რეგიონის პიკოტის პროვინციაში. მდებარეობს ზღვის დონიდან 230 მეტრზე. 2007 წლის მონაცემებით, მოსახლეობა 1 998 ადამიანს შეადგენდა, სიმჭიდროვე 25 ადამიანი კმ²-ზე. ფართობი 81.44 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
ბუენოს-აირესის რაიონი (პიკოტა)

ბუენოს-აირესის რაიონი (ესპ. Distrito de Buenos Aires) — რაიონი პერუში, სან-მარტინის რეგიონის პიკოტის პროვინციაში. მდებარეობს ზღვის დონიდან 215 მეტრზე. 2007 წლის მონაცემებით, მოსახლეობა 3 456 ადამიანს შეადგენდა, სიმჭიდროვე 13 ადამიანი კმ²-ზე. ფართობი 272.97 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
პიკოტის რაიონი

პიკოტის რაიონი (ესპ. Distrito de Picota) — რაიონი პერუში, სან-მარტინის რეგიონის პიკოტის პროვინციაში. მდებარეობს ზღვის დონიდან 223 მეტრზე. 2007 წლის მონაცემებით, მოსახლეობა 7 551 ადამიანს შეადგენდა, სიმჭიდროვე 35 ადამიანი კმ²-ზე. ფართობი 218.72 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.